ཕྱི་ལོ་༢༠༡༦ཙམ་ནས་ཤིན་ཅང་བརྒྱུད་པཱ་ཀི་སི་ཐན་གྱི་ལྷོ་ཕྱོགས་གྷོ་ཝ་ཊར་གྲུ་ཁ་བར་ལྕགས་ལམ་དང་འཁོར་ལམ་འཛུགས་སྐྲུན་གྱིས་ཨ་ཧྥི་རི་ཀ་དང་ཡོ་རོབ་རྒྱལ་ཁབ་ཁག་ལ་ཚོང་ཟོག་སྐྱེལ་འདྲེན་བྱེད་མགོ་བཙུགས་ཡོད་པ་མ་ཟད།ལས་གཞི་དེ་ཡོངས་སུ་ད་ལོའི་ལོ་མཇུག་ལ་གྲུབ་འཆར་ཡོད་པ་དང་།ལས་གཞི་དེར་འགྲོ་གྲོན་ཨ་སྒོར་དུང་ཕྱུར་༦༢༠བཏང་སྟེ།དེ་སྔོན་སྤྱི་ལེ་སྟོང་༡༢ཙམ་ལ་མཚོ་ལམ་བརྒྱུད་ཁ་ཆེའི་རྒྱལ་ཁབ་ཁག་ནས་རྡོ་སྣུམ་དབོར་འདྲེན་བྱེད་བཞིན་པའི་བར་ཐག་ད་ལྟ་པཱ་ཀི་སི་ཐན་བརྒྱུད་སྤྱི་ལེ་སྟོང་༣ཙམ་ལས་མེད་པ་དང་།ལས་གཞི་དེ་དང་འབྲེལ་ཏེ་རྒྱ་ནག་དང་མཐའ་མཚམས་ཀྱི་པཱ་ཀི་སི་ཐན་ནང་གི་འཁོར་ལམ་དང་ལྕགས་ལམ་མང་པོ་ཞིག་བསྐྱར་གསོ་བྱ་རྒྱུ་ཡིན་འདུགདེ་བཞིན་ཕྱི་ལོ་༢༠༡༥ནས་༢༠༣༠བར་པཱ་ཀི་སི་ཐན་ནང་ལས་ཀ་ས་ཡ་༢།༣བསྐྲུན་རྒྱུ་དང་།རྒྱལ་ཡོངས་ཀྱི་དཔལ་འབྱོར་ཡར་རྒྱས་བརྒྱ་ཆ་༢ཡན་སྤར་ཐུབ་ཐབས་བྱ་རྒྱུ་ཡིན་པའི་ཁས་ལེན་བྱས་ཡོད་པ་རེད།